b'\n_START_ARTICLE_\nAgudath Israel d\'Am\xc3\xa8rica\n_START_SECTION_\nFuncions\n_START_PARAGRAPH_\nAgudah serveix com una organitzaci\xc3\xb3 de lideratge i pol\xc3\xadtica per als jueus haredim dels Estats Units, els quals representen a la gran majoria dels membres de la comunitat ultra-ortodoxa, alguns d\'ells s\xc3\xb3n coneguts amb l\'antic nom de mitnagdim, uns altres, no obstant aix\xc3\xb2, s\xc3\xb3n membres de diversos grups hass\xc3\xaddics. De totes maneres, no tots els grups hass\xc3\xaddics estan afiliats amb l\'organitzaci\xc3\xb3 Agudath Israel. Per exemple, al grup hass\xc3\xaddic Satmar, que \xc3\xa9s vehementment antisionista, no li agrada la postura relativament moderada de l\'organitzaci\xc3\xb3 Agudah cap a l\'Estat sionista d\'Israel._NEWLINE_Agudah t\xc3\xa9 connexions ideol\xc3\xb2giques tant amb el partit pol\xc3\xadtic Aguddat Yisrael com amb el partit D\xc3\xa9guel HaTorah (en hebreu; "La Bandera de la Tor\xc3\xa0"), dos partits pol\xc3\xadtics israelians ultra-ortodoxos que estan representats en la Knesset (el parlament d\'Israel). A Israel, els partits D\xc3\xa9guel HaTorah i Agudath Israel estan junts en una coalici\xc3\xb3 pol\xc3\xadtica anomenada Judaisme Unit de la Tor\xc3\xa0. Agudah forma part tamb\xc3\xa9 de l\'organitzaci\xc3\xb3 mundial World Agudath Israel, que convoca confer\xc3\xa8ncies internacionals i trobades\xc2\xa0religioses.'